Capitòli de Tolosa

Lo Capitòli es lo còr de l'administracion municipala de la vila occitana de Tolosa. Alberga l'ostal de comuna e lo teatre del Capitòli.

Al , los Capitols (magistrats) decidiguèron de bastir lo sèti del poder municipal, sa construccion debutèt en 1190. Originalament, lo primièr edifici se trobava a la carrièra Lafaieta, segurament al nivèl de la Pòsta Centrala.

Lo nom d'aqueste ostal comun fa referéncia a l'antic Capitòli, temple legendari dedicat a Jupitèr, e provesit d'un grand escalièr. Remembra tanben los magistrats que lo foguèron edificar, perque en latin, Capitol se ditz Capitulum. 

La façada del Capitolium que coneissèm uèi foguèt bastida en 1750 suls plans de Guillaume Cammas. Las uèch colomnas de la façada simbolizan los uèch primièrs capitols. Aquesta façada aviá per tòca d'amagar l'ensemble eteroclit de bastiments que los magistrats arribavan pas a armonizar. 

Dona sus la Plaça del Capitòli e protegís la cort d'Enric IV. Es dins aquesta cort que lo duc de Montmorency, enemic de Richelieu, foguèt decapitat en 1632. 

En 1873, Eugène Viollet-le-Duc foguèt construire sul Donjon del Capitòli del , una torre de vila tipica del nòrd de França. Joan Calàs foguèt interrogat dins aqueste donjon, que foguèt longtemps ofici d'archius municipals. Los autres bastiments de l'Edat Mejana foguèron rasats. Sols demòran la cort d'Enric IV e lo portal, dessenhat per Nicolas Bachelier. 

Uèi, lo Capitòli es mai qu'un ostal de comuna. Es tanben un Opèra e una orquèstra sinfonica. 

Dobèrta al public, la Sala dels Illustres permet de contemplar los caps d'òbra dels artistas tolosencs del  que Enric Martin.

 Galariá 

Articles connèxes
Donjon del Capitòli
Categoria:Tolosa
Categoria:Ostal de comuna
Categoria:Monument occitan
Categoria:Monument francés